РЕПУБЛИКА СРБИЈА

НАРОДНА СКУПШТИНА

Одбор за уставна питања

и законодавство

04 Број: 06-2/562-21

23. децембар 2021. године

Б е о г р а д

З А П И С Н И К

81. СЕДНИЦЕ ОДБОРА ЗА УСТАВНА ПИТАЊА И ЗАКОНОДАВСТВО

НАРОДНЕ СКУПШТИНЕ, ОДРЖАНЕ 23. ДЕЦЕМБРА 2021. ГОДИНЕ

Седница је почела у 9.30 часова.

Седницом је председавала Јелена Жарић Ковачевић, председник Одбора.

Седници су присуствовали чланови Одбора: Миленко Јованов, Угљеша Мрдић, Илија Матејић, Жељко Томић, Оља Петровић, Вук Мирчетић и Лука Кебара.

Седници Одбора присуствовали су и Дијана Радовић, заменик члана Одбора Томе Филе, Зоран Томић, заменик члана Одбора Оље Петровић и Борисав Ковачевић, заменик члана Одбора.

Седници нису присуствовали чланови Одбора: Марија Јевђић, Дубравка Краљ, Виолета Оцокољић, Невена Веиновић, Ђорђе Тодоровић, Балинт Пастор и Јован Палалић, као ни њихови заменици.

Седници Одбора присуствовала је Александра Драговић Делић, из Министарства финансија.

На предлог председника, дневни ред је допуњен још једном тачком, Разматрање Предлога закона о изменама и допунама Закона о средњем образовању и васпитању, у појединостима, обзиром да је Одбор за образовање, науку, технолошки развој и информатичко друштво поднео амандман на овај предлог закона.

На предлог председника, Одбор је једногласно (9 гласова за) утврдио следећи допуњен

**Д н е в н и р е д:**

- Усвајање записника 80. седнице Одбора

1. Разматрање Предлога закона о изменама и допунама Закона о основама система образовања и васпитања, који је поднела Влада (број 011-2148/21 од 26. новембра 2021. године), у појединостима;

2. Разматрање Предлога закона о тржишту капитала, који је поднела Влада (број 011-2215/21 од 3. децембра 2021. године), у појединостима;

3. Разматрање Предлога закона о измени и допуни Закона о електронским медијима, који је поднела Влада (број 011-2210/21 од 3. децембра 2021. године), у појединостима.

4. Разматрање Предлога закона о изменама и допунама Закона о средњем образовању и васпитању, у појединостима (број 011-2146/21, од 26. новембра 2021. године).

Пре преласка на одлучивање о тачкама дневног реда, Одбор је једногласно (9 гласова за) усвојио записник 80. седнице Одбора.

**Прва тачка дневног реда:** Разматрање Предлога закона о изменама и допунама Закона о основама система образовања и васпитања, који је поднела Влада (број 011-2148/21 од 26. новембра 2021. године), у појединостима

Одбор је размотрио Предлог закона о изменама и допунама Закона о основама система образовања и васпитања, који је поднела Влада у појединостима и сматра да су у складу са Уставом и правним системом Републике Србије амандмани:

- на члан 9. који су заједно поднели народни посланици Шаип Камбери, Енис Имамовић, Селма Кучевић, Надије Бећири, Мирсад Хоџић и Аргјенд Бајрами;

- на члан 50. који је поднео Одбор за образовање, науку, технолошки развој и информатичко друштво.

Одбор је одлуку донео једногласно (9 гласова за).

За известиоца Одбора на седници Народне скупштине одређен је председник Одбора.

**Друга тачка дневног реда:** Разматрање Предлога закона о тржишту капитала, који је поднела Влада (број 011-2215/21 од 3. децембра 2021. године), у појединостима

Одбор је размотрио Предлог закона о тржишту капитала, који је поднела Влада у појединостима и сматра да су у складу са Уставом и правним системом Републике Србије амандмани:

- на члан 113. који је поднео народни посланик Зоран Томић;

- на члан 154. који је поднео народни посланик Зоран Томић.

Одбор је одлуку донео једногласно (9 гласова за).

За известиоца Одбора на седници Народне скупштине одређен је председник Одбора.

**Трећа тачка дневног реда**: Разматрање Предлога закона о измени и допуни Закона о електронским медијима, који је поднела Влада (број 011-2210/21 од 3. децембра 2021. године), у појединостима

Одбор је размотрио Предлог закона о измени и допуни Закона о електронским медијима, који је поднела Влада у појединостима и сматра да је амандман на члан 1. који су заједно поднели народни посланици Маријан Ристичевић и Ђорђе Комленски, у складу са Уставом и правним системом Републике Србије.

Одбор је одлуку донео једногласно (10 гласова за).

За известиоца Одбора на седници Народне скупштине одређен је председник Одбора.

**Четврта тачка дневног реда**: Разматрање Предлога закона о изменама и допунама Закона о средњем образовању и васпитању, у појединостима (број 011-2146/21, од 26. новембра 2021. године)

Одбор је размотрио Предлог закона о изменама и допунама Закона о средњем образовању и васпитању, који је поднела Влада у појединостима и сматра да је амандман на члан 28. који је поднео Одбор за образовање, науку, технолошки развој и информатичко друштво у складу са Уставом и правним системом Републике Србије.

Одбор је одлуку донео једногласно (10 гласова за).

За известиоца Одбора на седници Народне скупштине одређен је председник Одбора.

Седница је завршена у 9,40 часова.

Саставни део записника чине стенографске белешке.

СЕКРЕТАР ПРЕДСЕДНИК

др Радоје Церовић Јелена Жарић Ковачевић